stanford-oval/wikipedia huggingface dataset:
אירוויזיון 2014

| --- | --- |
הסלוגן הרשמי של התחרות: "#הצטרפו-אלינו"
"בי אנד דבליו האלרן" B&W Hallerne - האולם המארח ומראה האי סביבו
"בי אנד דבליו האלרן" B&W Hallerne - האולם המארח ומראה האי סביבו
 מספר התחרות:  59
 חצי גמר 1:  6 במאי
 חצי גמר 2:  8 במאי
 גמר:  10 במאי 2014
 מנחים:  ליסה רנה, ניקולאי קופל ופילו אסבאק
 רשת השידור המפיקה:  דנמרק DR
 מיקום האירוע:  דנמרק B&W Hallerne, קופנהגן, דנמרק
 המפקח על התחרות:  נורווגיה יון אולה סאנד
 השיר הזוכה:  אוסטריה אוסטריה - "Rise Like a Phoenix"
 מספר משתתפות:  37
 מדינות שחוזרות לאחר פרישה:  פולין פולין   פורטוגל פורטוגל
 מדינות שפרשו מהתחרות:  בולגריה בולגריה סרביה סרביה קפריסין קפריסין קרואטיה קרואטיה
 מופעי פתיחה/ביניים:  ביניים: חצי הגמר השני: ג'סיקה מאובי גמר: "Rainmaker", בביצוע אמילי דה פורסט ו-26 מתחרי הגמר
 המדינות המשתתפות
 
   מדינות משתתפות בגמר   מדינות משתתפות שלא העפילו לגמר   מדינות שהשתתפו בעבר, אך לא בשנה זו
 → אירוויזיון 2013 אירוויזיון 2015 ← 
תחרות הזמר אירוויזיון לשנת 2014 היא ההפקה ה-59 של תחרות השירים הבינלאומית השנתית של רשת השידור "אירוויזיון" מטעם איגוד השידור האירופי.
התחרות התקיימה בדנמרק באצטדיון B&W Hallerne שבעיר הבירה קופנהגן ב-10 במאי 2014, עם שני חצאי-גמר ב-6 וב-8 במאי, לאחר ניצחון המדינה בתחרות אירוויזיון 2013 עם השיר "רק דמעות" - Only Teardrops בביצוע אמילי דה פורסט. מפקח התחרות מטעם איגוד השידור האירופי היה יון אולה סאנד מנורווגיה. מפיקת התחרות הייתה "רדיו דנמרק" - DR-Danmarks Radio.
DR המפיקה הקדישה לתחרות את כל תחום האי אשר עליו ממוקם האולם המארח, תחת השם "אי האירוויזיון". סמליל התחרות הוא "#הצטרפו-אלינו" - ‎#JoinUs, בתור האשטאג - תיוג ברשתות החברתיות באינטרנט על ידי הוספת סולמית להודעה, תמונה וכדומה. לראשונה היה צוות ההנחיה של התחרות מורכב משלישייה של שני גברים ואישה. מופע הביניים האמנותי בגמר היה ביצוע שיר על ידי זוכת התחרות הקודמת אמילי די פורסט יחד עם 26 הזמרים המתחרים בגמר.
מתכונת > השתתפות

37 שירי המדינות משתתפים באמצעות קביעת 26 שירים בגמר. שישה מהם נקבעו היישר בגמר ו-20 נוספים יעלו לגמר מתוך שאר 31 המשתתפים בשני אירועי חצי-גמר. 6 המשתתפות הישירות בגמר הן 5 מממנות התחרות העיקריות לצד הפקות נוספות של הרשת "אירוויזיון" - איטליה, בריטניה, גרמניה, ספרד וצרפת, וכן המארחת שבשנה זו היא דנמרק. 31 המשתתפות בחצאי הגמר חולקו ל-16 בחצי הגמר הראשון ו-15 בחצי הגמר השני, ומכל אחד מחצי הגמר עלו 10 לגמר.
שוודיה ונורווגיה נקבעו מראש להשתתף כל אחת בחצי-גמר אחר, על מנת לאפשר יותר מקומות באולם לאנשים משתי אלו כשכנות לדנמרק, בהערכה שקהל רב ירצה לבוא מהן לראות את נציגויותיהם לפחות בחצאי הגמר בתאריכים הנפרדים. בהגרלה יצאה שוודיה בראשון ונורווגיה בשני. בנוסף, ישראל נקבעה מראש בחצי הגמר השני עקב היערכות הראשון במוצאי יום העצמאות.
מתכונת > הצבעה

בגמר הצביעו כל המדינות, כולל אלו שלא עלו לגמר. בכל חצי גמר הצביעו המדינות המתחרות בו ו-3 מ-6 המתחרות היישר בגמר. בהקשר זה, הרכבי המשתתפות בחצאי הגמר התבססו על פיצול מדינות הנחשבות כנוטות להצביע זו לזו, בכללן שוודיה ונורווגיה, המצויות באותה קבוצת פיצול אשר בשנה זו הופרדו מראש, כפי שנעשה מהתחרות בשנת 2008.
הציבור יכול לשלוח מסרונים מכל קו ולאיזה מתחרה או מספר מתחרים שרוצים, פרט למספר המתחרה אשר חסום בתחומי המדינה אותה הוא מייצג, וחסימת קווי המספרים של חצי הגמר האחד, בתחומי המדינות המשתתפות ובעלות ההצבעה בחצי הגמר האחר. כך גם צוותי השיפוט מדרגים את מתחרי הגמר וחצי הגמר בו משתתפת מדינתם, פרט למתחרה המדינה אותה מייצגים כגוף השופט. צוותי השיפוט צופים ומצביעים בחזרה הגנרלית האחרונה של הביצועים עם כל פרטי ההעמדה והתלבושות.
ההצבעה בגמר ובחצאי הגמר נעשית באמצעות הענקת 1 עד 8, 10 ו-12 נקודות מכל מדינה ל-10 שירים, על בסיס שקלול שווה של קולות הציבור, כחמישים אחוזים, עם ועדת שופטים כחמישים אחוזים בכל מדינה, כפי שנעשה משנת 2010.
המדינות המשתתפות

37 מדינות אישרו את השתתפותן בתחרות. השנה בלגיה מיוצגת באמצעות רשת השידור הפלמית VRT המשדרת לחלק הדובר הולנדית בצפון המדינה, אשר מתחלפת לסירוגין מדי שנה בייצוג המדינה עם הרשת הוואלונית RTBF המשדרת לחלק הדובר צרפתית בדרום המדינה. נציגת סן-מרינו, ולנטינה מונטה, יצגה את המדינה בפעם השלישית ברציפות לאחר שסיימה במקומות ה-14 וה-11 בחצאי הגמר של תחרויות 2012 ו-2013 בהתאמה.
המדינות המשתתפות > חצי גמר ראשון

בחצי גמר זה הצביעו צרפת, ספרד ודנמרק.
| סדר | מדינה | שפה | מבצע | שם השיר | משמעות בעברית | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 01 | ארמניה ארמניה | אנגלית | Aram Mp3 | Not Alone | אינך לבד | 4 | 121 | 102 | 121 |
| 02 | לטביה לטביה | אנגלית, לטבית | Aarzemnieki | Cake to Bake | יש לי עוגה לאפות | 13 | 33 | 27 | 40 |
| 03 | אסטוניה אסטוניה | אנגלית | טניה | Amazing | מדהים | 12 | 36 | 61 | 13 |

| 04 | שוודיה שוודיה | אנגלית | סאנה נילסן | Undo | לבטל | 2 | 131 | 125 | 122 |

| 05 | איסלנד איסלנד | אנגלית | Pollapönk | No Prejudice | ללא דעות קדומות | 8 | 61 | 68 | 50 |
| 06 | אלבניה אלבניה | אנגלית | הרסי מטמויה | One Night's Anger | כעס של לילה אחד | 15 | 22 | 64 | 23 |

| 07 | רוסיה רוסיה | אנגלית | התאומות טולמצ'בי | Shine | לזרוח | 6 | 63 | 57 | 73 |

| 08 | אזרבייג'ן אזרבייג'ן | אנגלית | דילארה קזימובה | Start a Fire | להצית אש | 9 | 57 | 94 | 41 |

| 09 | אוקראינה אוקראינה | אנגלית | מריה ירמצ'וק | Tick Tock | טיק טוק | 5 | 118 | 88 | 119 |
| 10 | בלגיה בלגיה | אנגלית | אקסל אירסו | Mother | אמא | 14 | 28 | 24 | 41 |
| 11 | מולדובה מולדובה | אנגלית | כריסטינה סקרלט | Wild Soul | נפש פראית | 16 | 13 | 24 | 14 |

| 12 | סן מרינו סן מרינו | אנגלית | ולנטינה מונטה | Maybe | אולי | 10 | 40 | 25 | 58 |
| 13 | פורטוגל פורטוגל | פורטוגזית, אנגלית | סוזי | Quero ser tua | רוצה להיות שלך | 11 | 39 | 17 | 72 |

| 14 | הולנד הולנד | אנגלית | The Common Linnets | Calm After the Storm | השקט שאחרי הסערה | 1 | 150 | 130 | 147 |

| 15 | מונטנגרו מונטנגרו | מונטנגרית | סרגיי צ'טקוביץ' | Мој svijet | העולם שלי | 7 | 63 | 74 | 43 |

| 16 | הונגריה הונגריה | אנגלית | קלאי-סונדרס | Running | לרוץ | 3 | 127 | 122 | 125 |
המדינות המשתתפות > חצי גמר שני

בחצי גמר זה הצביעו איטליה, הממלכה המאוחדת וגרמניה.
| סדר | מדינה | שפה | מבצע | שם השיר | משמעות בעברית | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 1 | מלטה מלטה | אנגלית | Firelight | Coming Home | חוזר הביתה | 9 | 63 | 113 | 36 |
| 2 | ישראל ישראל | עברית, אנגלית | מיי פיינגולד | Same Heart | אותו לב | 14 | 19 | 32 | 26 |
| 3 | נורווגיה נורווגיה | אנגלית | קארל אספן | Silent Storm | סערה חרישית | 6 | 77 | 100 | 55 |
| 4 | גאורגיה גאורגיה | אנגלית | להקת The Shin ומריקו | Three Minutes to Earth | שלוש דקות לכדור הארץ | 15 | 15 | 33 | 15 |
| 5 | פולין פולין | פולנית, אנגלית | דונתן וקליאו | My Słowianie | אנחנו הסלאביות | 8 | 70 | 34 | 116 |
| 6 | אוסטריה אוסטריה | אנגלית | קונצ'יטה וורסט | Rise Like a Phoenix | לעלות כמו עוף החול | 1 | 169 | 138 | 165 |
| 7 | ליטא ליטא | אנגלית | ויליה מטאצ'יונאייטה | Attention | שימו לב | 11 | 36 | 41 | 44 |
| 8 | פינלנד פינלנד | אנגלית | Softengine | Something Better | משהו טוב יותר | 3 | 97 | 117 | 63 |
| 9 | אירלנד אירלנד | אנגלית | קאן-לין וקייסי סמית' | Heartbeat | פעימת לב | 12 | 35 | 33 | 47 |
| 10 | בלארוס בלארוס | אנגלית | תיאו | Cheesecake | עוגת גבינה | 5 | 87 | 71 | 86 |
| 11 | מקדוניה הצפונית מקדוניה | אנגלית | טיאנה דפצ'ביץ' | To the Sky | לשמיים | 13 | 33 | 70 | 28 |
| 12 | שווייץ שווייץ | אנגלית | סבאלטר | Hunter of Stars | צייד הכוכבים | 4 | 92 | 51 | 98 |
| 13 | יוון יוון | אנגלית | פריקי פורצ'ן וריסקי קיד | Rise Up | להתרומם | 7 | 74 | 52 | 91 |
| 14 | סלובניה סלובניה | אנגלית, סלובנית | טינקארה קובאץ' | Round and Round | שוב ושוב | 10 | 52 | 60 | 48 |
| 15 | רומניה רומניה | אנגלית | פאולה סלינג ואובי | Miracle | נס | 2 | 125 | 99 | 126 |
המדינות המשתתפות > הגמר

| סדר | מדינה | שפה | מבצע | שם השיר | משמעות בעברית | מיקום סופי | ניקוד סופי | ניקוד השופטים | ניקוד הקהל |
| --- | --- | --- | --- | --- | --- | --- | --- | --- | --- |
| 1 | אוקראינה אוקראינה | אנגלית | מריה ירמצ'וק | Tick Tock | טיק טוק | 6 | 113 | 78 | 112 |
| 2 | בלארוס בלארוס | אנגלית | תיאו | Cheesecake | עוגת גבינה | 16 | 43 | 50 | 56 |
| 3 | אזרבייג'ן אזרבייג'ן | אנגלית | דילארה קזימובה | Start a Fire | להצית אש | 22 | 33 | 108 | 26 |
| 4 | איסלנד איסלנד | אנגלית | Pollapönk | No Prejudice | ללא דעות קדומות | 15 | 58 | 59 | 46 |
| 5 | נורווגיה נורווגיה | אנגלית | קארל אספן | Silent Storm | סערה חרישית | 8 | 88 | 102 | 39 |
| 6 | רומניה רומניה | אנגלית | פאולה סלינג ואובי | Miracle | נס | 12 | 72 | 51 | 103 |
| 7 | ארמניה ארמניה | אנגלית | Aram Mp3 | Not Alone | אינך לבד | 4 | 174 | 125 | 193 |
| 8 | מונטנגרו מונטנגרו | מונטנגרית | סרגיי צ'טקוביץ' | Мој svijet | העולם שלי | 19 | 37 | 48 | 33 |
| 9 | פולין פולין | פולנית, אנגלית | דונתן וקליאו | My Słowianie | אנחנו הסלאביות | 14 | 62 | 23 | 162 |
| 10 | יוון יוון | אנגלית | פריקי פורצ'ן וריסקי קיד | Rise Up | להתרומם | 20 | 35 | 49 | 43 |
| 11 | אוסטריה אוסטריה | אנגלית | קונצ'יטה וורסט | Rise Like a Phoenix | לעלות כמו עוף החול | 1 | 290 | 224 | 311 |
| 12 | גרמניה גרמניה | אנגלית | אלייזה | Is It Right | זה נכון | 18 | 39 | 61 | 31 |
| 13 | שוודיה שוודיה | אנגלית | סאנה נילסן | Undo | לבטל | 3 | 218 | 201 | 190 |
| 14 | צרפת צרפת | צרפתית | Twin Twin | Moustache | שפם | 26 | 2 | 5 | 1 |
| 15 | רוסיה רוסיה | אנגלית | התאומות טולמצ'בי | Shine | לזרוח | 7 | 89 | 70 | 132 |
| 16 | איטליה איטליה | איטלקית | אמה מרונה | La mia città | העיר שלי | 21 | 33 | 37 | 32 |
| 17 | סלובניה סלובניה | אנגלית, סלובנית | טינקארה קובאץ' | Round and Round | שוב ושוב \ שוב | 25 | 9 | 21 | 15 |
| 18 | פינלנד פינלנד | אנגלית | Softengine | Something Better | משהו טוב יותר | 11 | 72 | 114 | 39 |
| 19 | ספרד ספרד | ספרדית, אנגלית | רות לורנזו | Dancing in the Rain | רוקדים בגשם | 10 | 74 | 83 | 41 |
| 20 | שווייץ שווייץ | אנגלית | סבאלטר | Hunter of Stars | צייד הכוכבים | 13 | 64 | 27 | 114 |
| 21 | הונגריה הונגריה | אנגלית | אנדרס קלאי-סונדרס | Running | לרוץ | 5 | 143 | 138 | 98 |
| 22 | מלטה מלטה | אנגלית | Firelight | Coming Home | חוזר הביתה | 23 | 32 | 119 | 17 |
| 23 | דנמרק דנמרק | אנגלית | בסים | Cliché Love Song | שיר אהבה טיפוסי | 9 | 74 | 85 | 43 |
| 24 | הולנד הולנד | אנגלית | The Common Linnets | Calm After the Storm | השקט שאחרי הסערה | 2 | 238 | 200 | 222 |
| 25 | סן מרינו סן מרינו | אנגלית | ולנטינה מונטה | Maybe | אולי | 24 | 14 | 16 | 18 |
| 26 | בריטניה בריטניה | אנגלית | מולי סמית'ן-דונס | Children of the Universe | ילדים של היקום | 17 | 40 | 52 | 29 |
מגישי הניקוד

אזרבייג'ן אזרבייג'ן - סבינה באבאייבה
רומניה רומניה - סוניה ארג'ינט-יונסקו
רוסיה רוסיה - אלסו
הולנד הולנד - טים דוווסמה
בריטניה בריטניה - סקוט מילס
גרמניה גרמניה - הלנה פישר
ישראל ישראל - עופר נחשון
הונגריה הונגריה - אווה נובודומסקי
אירלנד אירלנד - ניקי ביירן
אוסטריה אוסטריה - קטרינה בלווויטש
רקע > היערכות איגוד השידור האירופי

איגוד השידור פיצל את המדינות המשתתפות בשני חצאי הגמר על בסיס הענקות הנקודות הגבוהות ביותר בין מדינות שונות. זאת, לפי חישוב נתוני ההצבעה של השנים האחרונות בתחרות, בין מדינות קרובות תרבותית, גאוגרפית או מדינית. ההגרלה כללה 28 מתוך 31 משתתפות חצאי הגמר, לאחר הגרלת שוודיה ונורווגיה קודם לכן לחצי הגמר הראשון והשני בהתאמה, קביעת ישראל בחצי הגמר השני עקב היערכות הראשון ביום העצמאות, וקביעת "5 הגדולות" והמארחת היישר בגמר. מיון המדינות נעשה ל-6 קבוצות עם 5 או 4 מדינות בעלות נתוני הצבעה גבוהים יחסית זו לזו בכל אחת, אשר 2 או 3 מהן מוגרלות לחצי הגמר הראשון ו-2 או 3 לחצי הגמר השני, לפיצול. לכך מתלווה הגרלת כל מדינה לחלק הראשון או השני של חצי הגמר, בין סדר הופעות 1–8 או 15/16-9 בהתאמה, בתפיסה שיש יתרון להופעה מאוחרת יותר עם פתיחת קווי ההצבעה לציבור רק לאחר הופעות כל השירים. הגרלה נוספת למתכונת חצאי הגמר נערכה ל-6 המשתתפות הישירות בגמר, לקביעת הצבעת 3 מהן בחצי הגמר הראשון ו-3 בחצי הגמר השני. למתכונת תחרות הגמר תיערך גם הגרלה לקביעת כל מדינה בחלק הראשון או השני, בין סדר הופעות 1–13 או 14–26 בהתאמה. צוות הפקת התחרות בדנמרק רשאי לסדר את השירים במגבלת חצאי הגמר ושני חלקיהם, חלקי הגמר, ופרט למספר ושיר מדינתו המארחת. זאת כפי שעשתה שוודיה בתחרות אשתקד. להלן פרטי מתכונת חצאי הגמר - חלוקת המשתתפות לקבוצות, הגרלת פיצולן לחצאי הגמר והגרלת ההצבעה בחצאי הגמר של 6 המשתתפות הישירות בגמר:
רקע > היערכות המדינה המארחת

הרשת המפיקה "DR" הגרילה את שוודיה ואת נורווגיה מראש לחצאי הגמר הנפרדים, על מנת לאפשר יותר מקומות באולם לאנשי שתי השכנות אשר היו צפויים לרצות לבוא לראות את נציגויותיהם. זאת באישור איגוד השידור האירופי אשר ממילא ממקם את השתיים מדי שנה באותה קבוצה לשם הפרדה בין חצאי הגמר, וזאת גם כפי שעשתה רשת SVT השוודית בתחרות הקודמת לשנת 2013, כאשר דנמרק ונורווגיה הוגרלו מראש להופיע כל אחת בחצי-גמר אחר.
האולם המארח, "בי אנד דבליו האלרן" - B&W Hallerne, ממוקם על אי אשר הפך להיקרא "אי אירוויזיון" - Eurovision Island. ההפקה עיצבה את האי כולו עם שיפוץ האולם ועם בניית מתחמים נוספים בתחומו, לאירוח העיתונאים ומסיבות למשלחות ולמעריצים. ראש עיריית קופנהגן, פרנק ינסן, הכריז בסוף אוגוסט כי העירייה תתרום ארבעים מיליון קרונות דניות לתקציב התחרות וכי שאיפת העירייה היא להפוך את האירוע לתחרות האירוויזיון "הירוקה ביותר" שנעשתה, בהקשר לכך שקופנהגן נבחרה בתור "עיר הבירה האירופית הירוקה" לשנת 2014.
חמש ערים בדנמרק הציעו שבעה מקומות לאירוח התחרות בין התאריכים 17 עד 28 ביוני לשנת 2013 כאשר התאריך להגשה היה 19 ביוני. קופנהגן הציעה שלושה מקומות והרנינג, הורסנס, אולבורג והעיירה פרדריקה הציעו מקום אחד. שני האולמות הגדולים ביותר, אצטדיון "פארקן" בקופנהגן והמבנה בהרנינג היו הרעיונות המתוכננים הראשונים, אליהן הצטרפה פרדריקה, לאחריה אולבורג ולבסוף הורסנס. אולבורג ופרדריקה ביטלו את תכנונן, עקב חוסר בחדרי מלון בראשונה וחוסר באולמות מתאימים באחרונה. DR קיבלה הצעות רשמיות משלוש הערים קופנהגן, הרנינג והורסנס, כאשר גם הצעת אצטדיון "פארקן" בוטלה עקב חוסר זמינותו בזמן הנחוץ לצורך הכנתו לתחרות. להלן פרטי כלל הרעיונות והאולמות:
קופנהגן - B&W Hallerne, האי והמבנה הנבחר, עם התקנת 10,000 מושבים והסבת מבנים אחרים קטנים יותר מסביב לאירוח המשלחות והמעריצים, נקבעה כהצעה רשמית ב-18 ביוני ונבחרה על ידי רשת DR ב-2 בספטמבר.
קופנהגן - אצטדיון "פארקן", מקום אירוח תחרות האירוויזיון לשנת 2001, מכיל 50,000 מושבים, מקום האירוח הגדול בהיסטוריה של התחרות, נקבעה כהצעה רשמית ב-18 ביוני, בוטלה ב-28 ביוני עם בירור חוסר האפשרות להכין את האולם בזמן בבחינת הזמנות קודמות של האולם למספר משחקי כדורגל המתקיימים במהלך השבועות שלפני התחרות.
קופנהגן - הקמת אוהל בשטח DR Byen, בניין רשת DR המארחת, בתכנון להכיל בין 10,000 ל-15,000 מושבים, נקבעה כהצעה רשמית ב-18 ביוני.
הרנינג - Jyske Bank Boxen, מקום אירוח תחרות הבחירה הלאומית לאירוויזיון לשנת 2013 המכיל 15,000 מושבים, מקום האירוח הגדול בהיסטוריה של התחרות הלאומית, נקבעה כהצעה רשמית ב-18 ביוני.
הורסנס - הסבת בית הכלא לשעבר Fængslet עם תכנון להתקנת 13,000 מושבים וגג זכוכית מעל לחצר המבנה.
אולבורג - "ג'יגאנטיום", מקום אירוח התחרות הלאומית לאירוויזיון בשנים 2006, 2010 ו-2012, המכיל 8,500 מושבים. ביטול ב-17 ביוני בהודעת העירייה כי לרשותה 1,600 חדרי מלון אשר גם יותר ממחציתם כבר תפוסים לאירועים אחרים בזמן התחרות, לאור דרישת DR למספר של לפחות 3,000 חדרי מלון פנויים.
פרדריקה - Messe C, מכיל 8,000 מושבים, ביטול ב-25 ביוני כאשר אולם זה ואולמות אחרים בעיר ובכל סביבתה אינם מתאימים או זמינים, לאור גודלם הקטן יחסית עם דרישת DR כי האולם לא יכיל עמודי תמך לתקרה אשר חוסמים שדה ראייה רציף של חלל האולם וכי תקרת האולם תהיה לפחות בגובה 16 מטרים.
מבצעים חוזרים בתחרות

| מדינה | מבצע | שנים קודמות | מיקום |
| --- | --- | --- | --- |
| רומניה רומניה | פאולה סלינג ואובי | 2010 | 3 |
| סן מרינו סן מרינו | ולנטינה מונטה | 2012 | 14 (חצי גמר) |
| סן מרינו סן מרינו | ולנטינה מונטה | 2013 | 11 (חצי גמר) |
| רוסיה | האחיות טולמצ'בי | 2006 (אירוויזיון הילדים) | 1 |
ביאורים

↑  מאז התחרות בשנת 2008 מתקיימים שני חצאי גמר, לאחר קיום אירוע חצי גמר אחד בשנים 2004–2007, אשר כלל השתתפות ישירה בגמר של 10 המקומות הראשונים מתחרות השנה הקודמת לצד "מממנות התחרות הגדולות", במסגרת עליית מספר המשתתפות בתחרות במהלך שנות האלפיים.
↑  בקבוצה הראשונה מרבית ממדינות הבלקן ורוב יוגוסלביה לשעבר, בעלות שפות משותפות וקרובות ואוכלוסייה גדולה בשווייץ ואלבניה אשר בעלת נתוני הצבעה בעיקר עם שכנותיה מקדוניה ומונטנגרו. בקבוצה השנייה האזור הנורדי ושלוש המדינות הבלטיות מברית המועצות לשעבר. בקבוצה השלישית מדינות מברית המועצות לשעבר. בקבוצה הרביעית השכנות בלגיה והולנד אשר בהן מהגרים רבים מיוון ומארמניה. בקבוצה החמישית רומניה עם השפעה תרבותית ואתנית על מולדובה, בעלות נתוני הצבעה גבוהים ביותר. בקבוצה השישית המדינות הנותרות.
הערות שוליים

↑  Copenhagen announced as host city of Eurovision 2014 באתר התחרות הרשמי
↑  Denmark 2014: From a shipyard to a Eurovision temple באתר esctoday.com
↑  http://www.esctoday.com/68169/slovenia-rtvslo-will-likely-participate-eurovision-2014 באתר esctoday.com‏, 18 בספטמבר 2013 (באנגלית)
↑  http://escxtra.com/2013/09/rts-is-not-giving-up-on-eurovision/ באתר escxtra.com‏, 26 בספטמבר 2013 (באנגלית)
↑  Conchita to "Rise Like A Phoenix" for Austria באתר התחרות הרשמי
↑  THOUSANDS JOIN A FACEBOOK GROUP PROTESTING ORF’S CHOICE באתר escwebs
↑  Maria Yaremchuk is the Ukrainian winner באתר התחרות הרשמי
↑  It is time to "Start A Fire" for Dilara Kazimova באתר התחרות הרשמי
↑  http://www.eurovision.tv/page/news?id=95103&_t=italy_emma_will_sing_la_mia_citta Italy: Emma will sing La Mia Città] באתר התחרות הרשמי
↑  Iceland: And the winner is Pollapönk!! באתר התחרות הרשמי
↑  Ireland reveal their five mentors for 2014 באתר התחרות הרשמי
↑  Hersi Matmuja wins Festivali i Këngës! באתר התחרות הרשמי
↑  Estonia reveals 20 Eurovision hopefuls באתר התחרות הרשמי
↑  Aram Mp3 to represent Armenia in Copenhagen באתר התחרות הרשמי
↑  TEO is the Belarusian hope for Copenhagen! באתר התחרות הרשמי
↑  BELGIAN SONGS TO BE ANNOUNCED ON 11DEC באתר esctoday.com
↑  Watch tonight: The German final! באתר התחרות הרשמי
↑  Tonight: Who will represent Denmark on home turf? באתר התחרות הרשמי
↑  מסמך הנהלים לתחרות בדנמרק מאתר DR
↑  The Common Linnets to represent the Netherlands in Copenhagen באתר התחרות הרשמי
↑  Watch tonight: Hungary chooses for Copenhagen באתר התחרות הרשמי
↑  Freaky Fortune feat. Risky Kidd for Greece באתר התחרות הרשמי
↑  Same Heart ייצג את ישראל על בימת אירוויזיון 2014!, באתר רשות השידור
↑  Aarzemnieki takes the honours in Latvia באתר התחרות הרשמי
↑  Attention Europe, Vilija sings for Lithuania באתר התחרות הרשמי
↑  Listen to the 40 Moldovan entries באתר התחרות הרשמי
↑  Firelight to represent Malta באתר התחרות הרשמי
↑  F.Y.R. Macedonia: Tijana goes to the sky באתר התחרות הרשמי
↑  First finalists found in Norway באתר התחרות הרשמי
↑  Tinkara Kovač wins EMA 2014 באתר התחרות הרשמי
↑  Valentina Monetta to represent San Marino in 2014 באתר התחרות הרשמי
↑  Ruth Lorenzo wins in Spain!! באתר התחרות הרשמי
↑  Poland: Greetings from Slavic Girls! באתר התחרות הרשמי
↑  Portugal: Suzy wins Festival da Canção! באתר התחרות הרשמי
↑  Finland: Softengine is one of the finalists! באתר התחרות הרשמי
↑  France gets ready to launch their songs באתר התחרות הרשמי
↑  Paula and Ovi to represent Romania באתר התחרות הרשמי
↑  Russia sends the Tolmachevy Twins to Copenhagen באתר התחרות הרשמי
אוסטריה אוסטריה - המקום הראשון עם 290 נקודות.
הולנד הולנד - המקום השני עם 238 נקודות.
שוודיה שוודיה - המקום השלישי עם 218 נקודות.
דבורה הנביאה

דְּבוֹרָה, על פי המקרא, הייתה נביאה, השופטת הרביעית ששפטה את ישראל בתקופת השופטים, והאישה היחידה שכיהנה כשופטת.
סיפורה מתואר בספר שופטים, פרק ד'. היא ידועה גם בעקבות שירת דבורה, שהיא שירת ניצחון שכתבה על צבא יבין מלך כנען, המופיעה בספר שופטים, פרק ה'.
דמותה

דבורה הנביאה השתייכה כנראה לשבט אפרים, לפי הפסוק המציג אותה: ”וְהִיא יוֹשֶׁבֶת תַּחַת-תֹּמֶר דְּבוֹרָה, בֵּין הָרָמָה וּבֵין בֵּית-אֵל--בְּהַר אֶפְרָיִם”, ולפי התלמוד היא אחת משבע הנביאות הנזכרות בתנ"ך.
לפי המתואר בספר שופטים, דבורה ישבה תחת תומר בין הרמה ובין בית אל ובני ישראל עלו אליה למשפט.
לדעת רב, המובאת במדרש, זוהי תקופת שפוט השופטים שבזמנה התרחשו אירועי מגילת רות.
לכינויה "אשת לפידות" נתנו מספר פירושים: ייתכן שהיה זה שמו של בן-זוגה; ייתכן שבן-זוגה היה ברק, וברק היא מילה נרדפת ללפידות. פירוש אחר הוא שהייתה מכינה פתילות למשכן, ופירוש נוסף הוא שהייתה "אשת חיל, זריזה במעשיה כלפיד אש".
על פי המסורת נקברה דבורה בקדש נפתלי שבנחלת שבט נפתלי, מוצאו של ברק, על אף שמקום מושבה היה בהר אפרים.
המלחמה

באותה עת שלט בישראל יבין מלך חצור באמצעות שר-צבאו סיסרא, ובהיעדר מנהיג לישראל, נחשף העם לפרעות מצד אויבם. לאור המצב, ה׳ ציווה על דבורה הנביאה ששפטה את העם ליזום מלחמה נגד יבין מלך חצור.
היא ציוותה על ברק בן אבינעם:
וַתֹּאמֶר אֵלָיו: "הֲלֹא צִוָּה יְהוָה אֱלֹהֵי יִשְׂרָאֵל: לֵךְ וּמָשַׁכְתָּ בְּהַר תָּבוֹר, וְלָקַחְתָּ עִמְּךָ עֲשֶׂרֶת אֲלָפִים אִישׁ מִבְּנֵי נַפְתָּלִי וּמִבְּנֵי זְבֻלוּן. וּמָשַׁכְתִּי אֵלֶיךָ אֶל נַחַל קִישׁוֹן אֶת סִיסְרָא שַׂר צְבָא יָבִין וְאֶת רִכְבּוֹ וְאֶת הֲמוֹנוֹ, וּנְתַתִּיהוּ בְּיָדֶךָ.
ברק היסס למלא הוראה זו, והציב תנאי לדבורה: ”אִם תֵּלְכִי עִמִּי וְהָלָכְתִּי, וְאִם לֹא תֵלְכִי עִמִּי לֹא אֵלֵךְ”.
למשמע דבריו, ענתה דבורה בנבואה: ”הָלֹךְ אֵלֵךְ עִמָּךְ, אֶפֶס כִּי לֹא תִהְיֶה תִּפְאַרְתְּךָ עַל הַדֶּרֶךְ אֲשֶׁר אַתָּה הוֹלֵךְ, כִּי בְיַד אִשָּׁה יִמְכֹּר יְהוָה אֶת סִיסְרָא”.
ואכן, כפי שניבאה דבורה, ברק הביס את צבאו של סיסרא אולם את סיסרא עצמו הרגה יעל אשת חבר הקיני.
שירת דבורה

המלחמה בין ברק בן אבינועם לבין סיסרא מתוארת מזווית אישית בשירת דבורה. שירה זו היא מעין שירת ניצחון המתארת את הרקע למלחמה, מותחת ביקורת על השבטים שנמנעו מליטול חלק במלחמה משום שלא סבלו מאיום ביטחוני ישיר מסיסרא, ומשבחת את יעל אשת חבר הקיני על שהרגה את סיסרא.
שירת דבורה מופיעה בספר שופטים, פרק ה', ומורכבת מ-31 פסוקים. את השירה קוראים בבתי הכנסת כהפטרה של פרשת בשלח בה קוראים את שירת הים.
שירת דבורה > תוכן השירה

השירה פותחת בתיאור עוזו של ה' אלוהי ישראל, לאחר מכן ממשיכה בתיאור המצב הבעייתי שקדם למלחמה, הלל לשבטים שיצאו למלחמה, גערה בשבטים שהתחמקו ממנה, ואף קללה לתושבי מקומות שלא הצטרפו, ובהנגדה אליהם, תיאור מפורט של יעל אשת חבר הקיני, שבניגוד למשתמטים התנדבה וסיכנה את עצמה.
אף על פי שפעלה בספרה הציבורית כמנהיגה וכשופטת, דבורה מתייחסת לעצמה גם כאם (”עַד שַׁקַּמְתִּי דְּבוֹרָה, שַׁקַּמְתִּי אֵם בְּיִשְׂרָאֵל” (שופטים, ה', ז')). יש קושי בפסוק, כאילו דבורה משבחת את עצמה בפסוק זה. דוד בן-גוריון, בדבריו בסיום קורס קצינות, התייחס לכך, ופירש שלא מדובר בהתפארות, אלא בתיאור המציאות כפי שהיא. בשירתה, דבורה מייחדת מקום לדמויות נשיות נוספות, יעל אשת חבר הקיני שהרגה את סיסרא, ואימו של סיסרא המחכה עד בוש לשובו של בנה כמנצח מהקרב.
חלקו של המאבק הצבאי קטן, אף על פי שכאמור השתתפו בקרב עשרת אלפים לוחמים בני ישראל, ומודגשת בו בעיקר ההתערבות האלוהית לטובת בני ישראל (”הַכּוֹכָבִים מִמְּסִלּוֹתָם נִלְחֲמוּ” (שופטים, ה', כ')) והנס שהתרחש (”נַחַל קִישׁוֹן גְּרָפָם” (שופטים, ה', כ"א)). לעומת זאת, השירה מתעכבת ארוכות על הדמויות הנשיות, יעל ואם סיסרא.
השירה עמוסה ברוח התנדבות ואהבה, לעומת הרשעות ולקיחת השלל של סיסרא. בסיום מתואר מצב האויבים בעורף, אם סיסרא המצפה לשוב בנה, והשקט שהשתרר בעקבות הניצחון במלחמה.
שירת דבורה > הדמיון לשירת הים

בדומה לשירת הים, דבורה מודה בשירתה לה' לאחר שהתרחשה לעמה הצלה גדולה. ניתן לראות הקבלה בכמה עניינים בין שתי השירות הללו, כמו הפתיח ”אָז יָשִׁיר-מֹשֶׁה וּבְנֵי יִשְׂרָאֵל” (שמות, ט"ו, א'), המקביל לפתיח בשירת דבורה ”וַתָּשַׁר דְּבוֹרָה וּבָרָק בֶּן אֲבִינֹעַם” (שופטים, ה', א'), וכמו ההודאה בשירת הים – ”אָשִׁירָה לה' כִּי-גָאֹה גָּאָה” המקבילה להודאה בשירת דבורה – ”אָנֹכִי לַה' אָנֹכִי אָשִׁירָה אֲזַמֵּר לַה' אֱלֹהֵי יִשְׂרָאֵל” (שופטים, ה', ג'). בנוסף, גם את שירת הים הובילה אישה – מרים הנביאה: ”וַתִּקַּח מִרְיָם הַנְּבִיאָה אֲחוֹת אַהֲרֹן אֶת הַתֹּף בְּיָדָהּ, וַתֵּצֶאןָ כָל הַנָּשִׁים אַחֲרֶיהָ בְּתֻפִּים וּבִמְחֹלֹת. וַתַּעַן לָהֶם מִרְיָם: "שִׁירוּ לַיהוָה כִּי גָאֹה גָּאָה, סוּס וְרֹכְבוֹ רָמָה בַיָּם” (שמות, ט"ו, כ'–כ"א).
כמו שירת הים, גם שירת דבורה מסודרת בצורת אריח על גבי לבנה.
קיים דמיון גם בין אירועי ההצלה והניצחון. בשני המקרים התבסס כוחו המרכזי של האויב על מרכבותיו, ולשיטת המפרשים שתבוסת סיסרא נגרמה מהצפת נחל הקישון, עולה דמיון רב לטביעת המצרים בים סוף.
שירת דבורה > הלחנות השירה

שירת דבורה הולחנה על ידי ידידיה אדמון ובוצעה על ידי לאה דגנית בשנות ה-50. מאוחר יותר הולחנה גם על ידי נורית הירש לרגל חגיגות יום העצמאות ה-66 למדינת ישראל. את השיר ביצעה אסתר רדא בטקס המרכזי בהר הרצל.
ראו גם

שירת מרים
תומר דבורה
מספר דבורה
לקריאה נוספת

עדין שטיינזלץ, ‏נשים במקרא, סדרת אוניברסיטה משודרת, בהוצאת משרד הביטחון – ההוצאה לאור, 1983, פרק ז' - "דבורה - נביאה פוליטית", עמ' 50–57.
יאירה אמית, ספר שופטים אמנות העריכה, ירושלים: מוסד ביאליק, 1999, עמ' 185–205
פלמוני, "דבורה", אנציקלופדיה מקראית, כרך ב', עמ' 584–587